РЕГЛАМЕНТ (ЕО) № 47/2007 НА КОМИСИЯТА
от 19 януари 2007 година
за изменение на Регламент (ЕО) № 34/2007 относно определяне на коефициента на отпускане, приложим за заявленията за лицензии за внос на банани с произход от страните от АКТБ за периода до 31 декември 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1964/2005 на Съвета от 29 ноември 2005 г. относно митническите ставки за банани (1),
като взе предвид Регламент (ЕО) № 1789/2006 на Комисията от 5 декември 2006 г. относно откриването и управлението на тарифна квота за внос на банани с код по КН 0803 00 19 с произход от страните от АКТБ, за периода от 1 януари до 31 декември 2007 г. (2), и по-специално член 5, параграф 2 от него,
като има предвид, че:
(1)
Заявленията за лицензии за внос, подадени в държавите-членки в съответствие с член 4 от Регламент (ЕО) № 1789/2006 и изпратени на Комисията в съответствие с член 5 от този регламент, надвишават наличните количества, определени в неговия член 2, буква а), тоест 146 848 тона за операторите, посочени в глава II.
(2)
Регламент (ЕО) № 34/2007 (3) Комисията определи коефициент на отпускане, който да бъде прилаган към всяко заявление.
(3)
В резултат на административна грешка от страна на компетентните национални органи при нотификацията на количествата, упоменати в член 5, параграф 1 от Регламент (ЕО) № 1789/2006, този коефициент е бил твърде занижен. Регламент (ЕО) № 34/2007 на Комисията трябва да бъде изменен в съответствие с това.
(4)
Следователно следва да се определи коефициент на отпускане за всяко заявление,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕО) № 34/2007 се заменя със следния текст:
„Член 1
За всяко заявление за лицензия за внос, подадено от операторите, посочени в глава II от Регламент (ЕО) № 1789/2006, по тарифна подквота от 146 848 тона, се прилага коефициент на отпускане от 91,209128 %.“
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 януари 2007 година.